19. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΟΙΚΟΝΟΜΙΑΣ Αριθ. 36070/2096/399 της 19 Απρ./4 Μαΐου  1973 (ΦΕΚ Β΄ 506) Περί κυκλοφορίας ιδιοκατασκευών αγροτικών μηχανημάτων. Έχοντες υπ’ όψει: α)Το άρθρ. 60 «Απογραφή, ταξινόμησις και άδειαι κυκλοφορίας αγροτικών μηχανημάτων» του Ν.Δ. 4233/1962 «περί κυρώσεως του Κώδικος Οδικής Κυκλοφορίας». (Μετά τη σελ. 332,02) Σελ. 332,03 Τεύχος 489 - Σελ. 23 Γεωργικά Μηχανήματα 16.Δ.γ.18-19 β)Τας υπ’ αριθ. α)14657/965/Β.7/8.2.1971, β)117808/7840/Β.7/3.11.1971,γ)31504/1534/Β.7/20. 3.1972 και δ)48298/2668/17.5.1972 αποφάσεις ημών σχετικώς με τας προϋποθέσεις εγκρίσεως, τον έλεγχον της καταλληλότητος, την απογραφήν και την κυκλοφορίαν των ιδιοκατασκευών αγροτικών μηχανημάτων, εκ συναρμολογήσεως παλαιών εξαρτημάτων και μηχανισμών. γ)Το πόρισμα της υπό την Προεδρίαν του Αναπληρωτού Γενικού Γραμματέως, Τομέως Γεωργίας, γενομένης την 12 Απρ. 1973 συσκέψεως των αρμοδίων Υπηρεσιακών παραγόντων της Κεντρικής και Περιφερειακής ΥΕΒ, του Ι.ΓΕ.Μ. και εκπροσώπου του Υπουργείου Ν.Μ.Ε., καθ’ ην εξητάσθησαν προβλήματα, ανακύψαντα εκ της εφαρμογής των ως άνω αποφάσεων και διεπιστώθη, ότι: 1)Δεν είναι δυνατή η εκτίμησις του βαθμού παλαιώσεως των διαφόρων εξαρτημάτων των προσκομιζομένων προς έλεγχον μηχανημάτων και, ως εκ τούτου, δεν δύναται να κριθή εις ικανοποιητικόν βαθμόν η εξασφάλισις των προϋποθέσεων ασφαλούς κυκλοφορίας αυτών. 2)Απαιτείται σημαντική απασχόλησις προσωπικού δια τον έλεγχον ενός εκάστου εκ των μηχανημάτων τούτων, εκ του λόγου ότι η κατασκευή αυτών, δεν γίνεται εν σειρά η δε ανάγκη συχνού επανελέγχου τούτων θα δημιουργήση ανυπερβλήτους δυσχερείας εις την εξεύρεσιν επαρκούς και καταλλήλου προσωπικού. 3)Έχουν εκλείψει ήδη αι ανάγκαι, αίτινες είχον καταστήσει ανεκτήν την κυκλοφορίαν τοιούτων μηχανημάτων κατά το παρελθόν, κατόπιν της αλματώδους προόδου της γεωργίας της χώρας. 4)Το σημερινόν επίπεδον εκμηχανίσεως της γεωργίας είναι σχετικώς υψηλόν, η περαιτέρω δε βελτίωσις τούτου επιβάλλει τον εκσυγχρονισμόν του μηχανικού εξοπλισμού και ουχί τον εμπλουτισμόν αυτού δια πεπαλαιωμένων μηχανημάτων, αποφασίζομεν: Απαγορεύομεν την περαιτέρω χορήγησιν αδειών κυκλοφορίας εις ιδιοκατασκευάς αγροτικών μηχανημάτων, εκ συναρμολογήσεως παλαιών εξαρτημάτων και μηχανισμών, αναστελλομένης της περαιτέρω ισχύος των εν τω σκεπτικώ αποφάσεως ημών. Κατ’ εξαίρεσιν και προς αποφυγήν ζημιών των αγροτών, οίτινες έχουν ήδη περαιώσει την κατασκευήν ή έχουν ήδη προμηθευθή διάφορα εξαρτήματα δια την κατασκευήν μηχανημάτων, επιτρέπομεν την χορήγησιν νέων αδειών κυκλοφορίας εις ιδιοκατασκευάς αγροτικών μηχανημάτων εφ’ όσον ταύτα προσκομισθώσι προς έλεγχον εντός διμήνου  Σελ. 332,04 Τεύχος 489 - Σελ. 24 χρονικού διαστήματος από της δημοσιεύσεως της παρούσης και κριθώσι κατάλληλα υπό των αρμοδίων Επιτροπών των Επιθεωρήσεων Γεωργίας, των Περιφ. Διοικήσεων, βάσει των κριτηρίων και προϋποθέσεων της υφ’ αριθ. 31504/1534/Β.7/20.3.1972 αποφάσεως ημών. Ομοίως επιτρέπομεν, κατ’ εξαίρεσιν και κατά παρέκκλισιν των σχετικών με την ιπποδύναμιν και τας διαστάσεις διατάξεων της υπ’ αριθ. 31504/1534/ Β.7/20.3.1972 αποφάσεως ημών, την χορήγησιν αδειών κυκλοφορίας δια την περίοδον θεραλωνισμού εις αυτοκινήτους ζυγοπλάστιγγας σιτηρών, επί δίμηνον, ως και προηγουμένως, από της δημοσιεύσεως της παρούσης και υπό τον όρον της συνδρομής των προϋποθέσεων ασφαλούς κυκλοφορίας αυτών και των λοιπών όρων της προμνησθείσης αποφάσεως. Τα χρονικά όρια της θερολωνιστικής περιόδου, καθοριζόμενα υπό των οικείων Δ/νσεων Γεωργίας των Νομαρχιών, θα αναγράφωνται επί των αδειών ως και ο όρος της απαγορεύσεως μεταφοράς αγαθών επί οδικού δικτύου δια των οχημάτων τούτων. Καθορίζομεν, όπως η ισχύς των μέχρι τούδε χορηγηθεισών ως και των χορηγηθησομένων μέχρι πέρατος του διμήνου χρονικού διαστήματος από της δημοσιεύσεως της παρούσης αδειών κυκλοφορίας όλων των ανωτέρω κατηγοριών οχημάτων λήξη μετά πάροδον τεσσάρων ετών από της ημερομηνίας εκδόσεως εκάστης τούτων. Μετά την εκπνοήν της προθεσμίας ταύτης αι άδειαι δέον όπως παραδοθώσιν εις τας οικείας Δ/νσεις Γεωργίας των Νομαρχιών, τα δε οχήματα δέον όπως αποσυρθώσιν οριστικώς της κυκλοφορίας. Αι Δ/νσεις Γεωργίας Νομαρχιών δέον, όπως μεριμνήσωσι δια την αντικατάστασιν των μέχρι τούδε χορηγηθεισών αδειών δια νέων τοιούτων, επί των οποίων θα αναγράψωσι την ημερομηνίαν λήξεως τούτων, υπολογιζομένην, ως ευνόητον, από της ημερομηνίας εκδόσεως των αντικαθιστωμένων αδειών. Ωσαύτως δέον όπως αναγράφωσι την ημερομηνίαν λήξεως και επί των εκδιδομένων εφεξής κατά την διάρκειαν του διμήνου διαστήματος νέων αδειών. Η παρούσα δημοσιευθήτω δια της Εφημερίδος της Κυβερνήσεως. 16.Δ.γ.19 Γεωργικά Μηχανήματα Δια της υπ’ αριθ. 91376/5484/1894 της 5/8 Οκτ. 1974 (ΦΕΚ Β΄ 1049) αποφ. Υπ. Γεωργίας, ωρίσθη ότι η τετραετής ισχύς των αδειών κυκλοφορίας των ιδιοκατασκευών αγροτικών μηχανημάτων, των οποίων αι άδειαι εξεδόθησαν προ της εκδόσεως της ανωτέρω υπ’ αριθ. 36070/2096/399/1973 αποφάσεως, άρχεται από της ημέρας της δημοσιεύσεως της αποφάσεως ταύτης εις την Εφημερίδα της Κυβερνήσεως, ήτοι από της 4 Μαΐου 1973.